CELEX: 32012L0036
Language: sl
Date: 2012-11-19 00:00:00
Title: Direktiva Komisije 2012/36/EU z dne 19. novembra 2012 o spremembi Direktive 2006/126/ES Evropskega parlamenta in Sveta o vozniških dovoljenjih  Besedilo velja za EGP

20.11.2012   
            
            
               SL
            
            
               Uradni list Evropske unije
            
            
               L 321/54
            
         DIREKTIVA KOMISIJE 2012/36/EU
   z dne 19. novembra 2012
   o spremembi Direktive 2006/126/ES Evropskega parlamenta in Sveta o vozniških dovoljenjih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/126/ES Evropskega parlamenta in Sveta z dne 20. decembra 2006 o vozniških dovoljenjih (1) in zlasti člena 8 Direktive,
   ob upoštevanju naslednjega:
   
               (1)
            
            
               Kode in podkode iz Priloge I k Direktivi 2006/126/ES je treba posodobiti ob upoštevanju novih kategorij vozil, ki jih uvaja Direktiva 2006/126/ES in katerih tehnične značilnosti se razlikujejo od tistih, ki veljajo na podlagi Direktive Sveta 91/439/EGS z dne 29. julija 1991 o vozniških dovoljenjih (2). V zvezi s tem bi morala vozniška dovoljenja, pridobljena pred začetkom veljavnosti Direktive 2006/126/ES 19. januarja 2013, ostati v veljavi.
            
         
               (2)
            
            
               Vsebino vozniških izpitov za vozila kategorije C1 je treba prilagoditi različnim značilnostim vozil, ki spadajo v to kategorijo. V nasprotju z vozili kategorije C, ki se uporabljajo za poklicni prevoz blaga, je kategorija C1 heterogena in vključuje številna vozila, kot so vozila za prosti čas ali osebna vozila, reševalna vozila ali gasilska vozila ali vozila za gospodarsko uporabo, ki se uporabljajo v poklicne namene, vendar pa vožnja ni primarna dejavnost voznika. Od voznikov takšnih vozil se med vozniškim izpitom ne sme zahtevati, da dokažejo svoje poznavanje pravil ali opreme, kar velja le za voznike, za katere velja zakonodaja v zvezi s poklicnim prevoznim sektorjem, kot sta Uredba (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom (3) in Uredba Sveta (EGS) št. 3821/85 z dne 20. decembra 1985 o tahografu (nadzorni napravi) v cestnem prometu (4). Takšna prilagoditev obstoječih pravil bi zmanjšala tveganje, da bi vozniki vozili preobremenjena vozila kategorije B, da bi se izognili stroškom usposabljanja in opravljanja izpita za kategorije vozil C ali C1, s čimer bi se izboljšala varnost na cesti. Prav tako bi zmanjšala upravno in finančno obremenitev malih in srednjih podjetij ter mikropodjetij, ki pri opravljanju svojih dejavnosti uporabljajo takšna vozila za gospodarsko uporabo.
            
         
               (3)
            
            
               Zahteve v zvezi s testnimi motornimi kolesi kategorij A1, A2 in A, ki se uporabljajo za preizkuse spretnosti in ravnanja, je treba prilagoditi tehničnemu napredku, zlasti razvoju in širši uporabi električnih motornih vozil. Tehnične specifikacije za testna vozila bi bilo treba prilagoditi za zagotovitev, da se kandidati preizkusijo v vozilih, ki so reprezentativna za kategorijo, za katero naj bi se izdalo vozniško dovoljenje.
            
         
               (4)
            
            
               Minimalne zahteve za testna vozila in vsebino preizkusov spretnosti in ravnanja za vozila kategorij C in D je treba prilagoditi tehničnemu napredku, zlasti ob upoštevanju vse večjega razvoja in uporabe v industriji vozil sodobnejših, varnejših in okolju prijaznejših vozil, opremljenih s številnimi polavtomatskimi ali hibridnimi menjalniki. V okviru preizkusa sposobnosti voznika je treba preizkusiti njegove sposobnosti za uporabo menjalnika na varen, gospodaren in okolju prijazen način. Poenostavitev trenutnih omejitev glede vožnje vozil z avtomatskim menjalnikom bi prav tako zmanjšala upravno in finančno obremenitev malih in srednjih podjetij ter mikropodjetij, ki delujejo v cestnem prometu.
            
         
               (5)
            
            
               Ker začne Direktiva 2006/126/ES v celoti veljati 19. januarja 2013, začne ta direktiva veljati dan po objavi v Uradnem listu Evropske unije.
            
         
               (6)
            
            
               Direktivo 2006/126/ES bi bilo zato treba ustrezno spremeniti.
            
         
               (7)
            
            
               Ukrepi iz te direktive so v skladu z mnenjem Odbora za vozniška dovoljenja –
            
         SPREJELA NASLEDNJO DIREKTIVO:
   Člen 1
   Prilogi I in II k Direktivi 2006/126/ES se spremenita v skladu s Prilogo k tej direktivi.
   Člen 2
   1.   Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 2013. Komisiji nemudoma sporočijo besedilo navedenih predpisov.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Države članice določijo način sklicevanja.
   2.   Države članice sporočijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 19. novembra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 403, 30.12.2006, str. 18.
   
      (2)  UL L 237, 24.8.1991, str. 1.
   
      (3)  UL L 102, 11.4.2006, str. 1.
   
      (4)  UL L 370, 31.12.1985, str. 8.
   
      PRILOGA
      
                  I.
               
               
                  V Prilogi I k Direktivi 2006/126/ES se odstavek 3 v zvezi s stranjo 2 vozniškega dovoljenja, in sicer točka 12 točke (a) spremeni:
                  
                              1.
                           
                           
                              Vstavi se naslednja koda 46:
                              
                                          „46.
                                       
                                       
                                          Samo trikolesa“.
                                       
                                    
                        
                              2.
                           
                           
                              Koda 72 se črta.
                           
                        
                              3.
                           
                           
                              Koda 73 se nadomesti z naslednjim:
                              
                                          „73.
                                       
                                       
                                          Omejeno na vozila kategorije B, tipa motornih štirikoles (B1)“.
                                       
                                    
                        
                              4.
                           
                           
                              Kode od 74 do 77 se črtajo.
                           
                        
                              5.
                           
                           
                              Koda 79 se nadomesti z naslednjim:
                              
                                          „79.
                                       
                                       
                                          […] Omejeno na vozila, ki so v skladu s specifikacijami, navedenimi v oklepajih, v okviru uporabe člena 13 te direktive
                                          
                                                      79.01
                                                   
                                                   
                                                      Omejeno na dvokolesa z bočno prikolico ali brez nje
                                                   
                                                
                                                      79.02
                                                   
                                                   
                                                      Omejeno na vozila kategorije AM, tipa motornih trikoles ali lahkih štirikoles
                                                   
                                                
                                                      79.03
                                                   
                                                   
                                                      Omejeno na trikolesa
                                                   
                                                
                                                      79.04
                                                   
                                                   
                                                      Omejeno na trikolesa s priklopnikom, katerih največja dovoljena masa ne presega 750 kg
                                                   
                                                
                                                      79.05
                                                   
                                                   
                                                      Motorna vozila kategorije A1 z razmerjem moči/teže nad 0,1 kW/kg
                                                   
                                                
                                                      79.06
                                                   
                                                   
                                                      Vozilo kategorije BE, katerega največja dovoljena masa priklopnika presega 3 500 kg“.
                                                   
                                                
                                    
                        
                              6.
                           
                           
                              Vstavita se naslednji kodi 80 in 81:
                              
                                          „80.
                                       
                                       
                                          Omejeno na imetnike vozniškega izpita za vozila kategorije A tipa motornih trikoles, ki še niso stara 24 let
                                       
                                    
                                          81.
                                       
                                       
                                          Omejeno na imetnike vozniškega izpita za vozila kategorije A tipa motornih dvokoles, ki še niso stara 21 let“.
                                       
                                    
                        
                              7.
                           
                           
                              Vstavi se naslednja koda 90:
                              
                                          „90.
                                       
                                       
                                          Kode, ki se uporabljajo v kombinaciji s kodami, ki določajo spremembe vozila“.
                                       
                                    
                        
                              8.
                           
                           
                              Koda 96 se nadomesti z naslednjim:
                              
                                          „96.
                                       
                                       
                                          Vozila kategorije B s priklopnikom, katerih največja dovoljena masa presega 750 kg, če največja dovoljena masa te kombinacije presega 3 500 kg, vendar ne presega 4 250 kg“.
                                       
                                    
                        
                              9.
                           
                           
                              Doda se naslednja koda 97:
                              
                                          „97.
                                       
                                       
                                          Ni dovoljeno za vozila kategorije C1, ki spadajo na področje uporabe Uredbe Sveta (EGS) št. 3821/85 z dne 20. decembra 1985 o tahografu (nadzorni napravi) v cestnem prometu (1).
                                       
                                    
                        
            
                  II.
               
               
                  Priloga II k Direktivi 2006/126/ES se spremeni:
                  
                              1.
                           
                           
                              Točka 4.1.1 se nadomesti z naslednjim:
                              
                                          „4.1.1.
                                       
                                       
                                          pravilih o urah vožnje in počitkih, kakor so opredeljeni v Uredbi (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom (2), uporabi tahografa, kakor je opredeljena v Uredbi (EGS) št. 3821/85.
                                       
                                    
                        
                              2.
                           
                           
                              Vstavi se naslednji odstavek 4.1a:
                              
                                          „4.1a.
                                       
                                       
                                          Države članice lahko izvzamejo kandidate za dovoljenje za kategorijo vozil C1 ali C1E iz področja uporabe Uredbe (EGS) št. 3821/85, tako da jim ni treba dokazati poznavanja tem iz točk 4.1.1 do 4.1.3.“
                                       
                                    
                        
                              3.
                           
                           
                              Točka 5.1 se nadomesti z naslednjim:
                              „5.1.   Menjalnik pri vozilih
                              5.1.1.   Za vožnjo vozil z ročnim menjalnikom je treba opraviti preizkus spretnosti in ravnanja na vozilih z ročnim menjalnikom.
                              ‚Vozilo z ročnim menjalnikom‘ pomeni vozilo, ki je opremljeno s stopalko sklopke (ali prestavno ročico za kategorije A, A2 in A1), s katero mora upravljati voznik pri zagonu ali ustavljanju vozila in menjavi prestav.
                              5.1.2.   Vozila, ki ne izpolnjujejo pogojev iz točke 5.1.1, se obravnavajo kot vozila z avtomatskim menjalnikom.
                              Če kandidat opravlja preizkus spretnosti in ravnanja na vozilu z avtomatskim menjalnikom, se to brez poseganja v točko 5.1.3 zabeleži na dovoljenju, izdanem na podlagi takšnega preizkusa. Dovoljenja s takšno navedbo se uporabljajo le za vožnjo vozil z avtomatskim menjalnikom.
                              5.1.3.   Posebne določbe v zvezi z vozili kategorij C, CE, D in DE
                              Države članice se lahko odločijo, da na vozniških dovoljenjih za vozila kategorij C, CE, D ali DE iz točke 5.1.2 ne bodo navajale nobenih omejitev na vozila z avtomatskim menjalnikom, če ima kandidat že vozniško dovoljenje, pridobljeno na podlagi opravljenega preizkusa na vozilu z ročnim menjalnikom za vsaj eno izmed naslednjih kategorij: B, BE, C, CE, C1, C1E, D, D1 ali D1E, ter je med preizkusom spretnosti in ravnanja opravil operacije iz točke 8.4.“
                           
                        
                              4.
                           
                           
                              Točka 5.2 se spremeni:
                              
                                          (a)
                                       
                                       
                                          Prvi pododstavek se nadomesti z naslednjim:
                                          „Vozila, ki se uporabljajo pri preizkusih spretnosti in ravnanja, ustrezajo spodaj navedenim minimalnim merilom. Države članice lahko določijo strožja merila ali dodajo druga. Države članice lahko za vozila kategorij A1, A2 in A, ki se uporabljajo pri preizkusih spretnosti in ravnanja, dopuščajo odstopanje za 5 cm3 pod zahtevano minimalno prostornino valja.“
                                       
                                    
                                          (b)
                                       
                                       
                                          Besedilo v zvezi s kategorijami A1, A2 in A se nadomesti z naslednjim:
                                          „Kategorija A1
                                          Motorno kolo kategorije A1 brez stranske prikolice z močjo največ 11 kW ter razmerjem med močjo in težo največ 0,1 kW/kg, ki lahko doseže hitrost največ 90 km/h.
                                          Če motorno kolo poganja motor z notranjim izgorevanjem, je prostornina valja motorja najmanj 120 cm3.
                                          Če motorno kolo poganja električni motor, je razmerje med močjo in težo vozila najmanj 0,08 kW/kg.
                                          Kategorija A2
                                          Motorno kolo brez stranske prikolice z močjo najmanj 20 kW in največ 35 kW ter razmerjem med močjo in težo največ 0,2 kW/kg.
                                          Če motorno kolo poganja motor z notranjim izgorevanjem, je kubična prostornina motorja najmanj 400 cm3.
                                          Če motorno kolo poganja električni motor, je razmerje med močjo in težo vozila najmanj 0,15 kW/kg.
                                          Kategorija A
                                          Motorno kolo brez stranske prikolice, katerega masa brez tovora ali potnikov presega 180 kg, z močjo najmanj 50 kW. Države članice lahko sprejmejo odstopanje za 5 kg pod zahtevano minimalno maso.
                                          Če motorno kolo poganja motor z notranjim izgorevanjem, je kubična prostornina motorja najmanj 600 cm3.
                                          Če motorno kolo poganja električni motor, je razmerje med močjo in težo vozila najmanj 0,25 kW/kg;“.
                                       
                                    
                                          (c)
                                       
                                       
                                          Besedilo v zvezi s kategorijama C in CE se nadomesti z naslednjim:
                                          „Kategorija C
                                          Vozilo kategorije C z največjo dovoljeno maso najmanj 12 000 kg, dolžine najmanj 8 m, širine najmanj 2,40 m, ki lahko doseže hitrost vsaj 80 km/h; opremljeno s sistemom proti blokiranju koles, menjalnikom, pri katerem mora voznik ročno menjati prestave, ter tahografom, kakor je opredeljen v Uredbi (EGS) št. 3821/85; tovorni del je sestavljen iz zaprtega dela, ki je najmanj tako širok in visok kot kabina; vozilo ima najmanj 10 000 kg dejanske skupne mase;
                                          Kategorija CE
                                          bodisi zgibno vozilo bodisi kombinacija testnega vozila kategorije C in priklopnika dolžine najmanj 7,5 m; zgibno vozilo in kombinacija imata najvišjo dovoljeno maso najmanj 20 000 kg, dolžino najmanj 14 m in širino najmanj 2,4 m ter lahko dosežeta najmanj 80 km/h; opremljena sta s sistemom proti blokiranju koles, menjalnikom, pri katerem mora voznik ročno menjati prestave, ter tahografom, kakor je opredeljen v Uredbi (EGS) št. 3821/85; tovorni del je sestavljen iz zaprtega dela, ki je najmanj tako širok in visok kot kabina; zgibno vozilo in kombinacija imata najmanj 15 000 kg dejanske skupne mase;“.
                                       
                                    
                        
                              5.
                           
                           
                              Točka 8.1.4 se nadomesti z naslednjim:
                              
                                          „8.1.4.
                                       
                                       
                                          preverjanje servo sistemov zaviranja in krmiljenja; preverjanje stanja koles, kolesnih matic, blatnikov, vetrobranskega stekla, oken in brisalcev, tekočin (npr. motornega olja, hladilne tekočine, tekočine za pranje avtomobilskih stekel); preverjanje in uporaba armaturne plošče z instrumenti, vključno s tahografom, kakor je opredeljen v Uredbi (EGS) št. 3821/85. Zadnja zahteva ne velja za kandidate za vozniško dovoljenje za vozila kategorije C1 ali C1E, ki ne spadajo na področje uporabe te Uredbi;“.
                                       
                                    
                        
                              6.
                           
                           
                              Vstavi se naslednja točka 8.4:
                              „8.4.   Varna in energijsko učinkovita vožnja
                              
                                          8.4.1.
                                       
                                       
                                          Vožnja na način, ki zagotavlja varnost ter zmanjšuje porabo goriva in emisije med pospeševanjem, upočasnjevanjem, vožnjo v hrib in navzdol, kadar je treba ročno menjati prestave.“
                                       
                                    
                        
                              7.
                           
                           
                              Točka 9.3.2 se nadomesti z naslednjim besedilom:
                              
                                          „9.3.2.
                                       
                                       
                                          vozi varčno in varno ter energijsko učinkovito, pri čemer je pozoren na vrtljaje na minuto, menjavo prestav, zaviranje in pospeševanje (samo kategorije B, BE, C, CE, C1, C1E, D, DE, D1, D1E);“.
                                       
                                    
                        
            
         (1)  UL L 370, 31.12.1985, str. 8.“
      
         (2)  UL L 102, 11.4.2006, str. 1.“